|  |  |  |
| --- | --- | --- |
|  |  | Професионална гимназия по електропромишленост и текстил  „ Захари Стоянов” |

6450, гр. Харманли, ул. „Любен Каравелов” № 1, E-mail: pgett@abv.bg [http://pget-harmanli.com](http://pget-harmanli.com/)

тел.: Директор - 0373 8 50 68; 0879171464; Техн.секретар – 0879374209; Гл. счетоводител - 0894544550

|  |
| --- |
| **УТВЪРДИЛ:**  Соня Георгиева Илиева  Заповед № 737 / 09.09.2020 г.  **ПРАВИЛА  ЗА ПРЕВКЛЮЧВАНЕ ОТ ПРИСЪСТВЕНО ОБУЧЕНИЕ КЪМ ОБУЧЕНИЕ В ЕЛЕКТРОННА СРЕДА ОТ РАЗСТОЯНИЕ**  **ПРЕЗ УЧЕБНАТА 2020/2021 ГОДИНА  в Професионална гимназия по електропромишленост и текстил**  **"Захари Стоянов"**  **Раздел I**  **Общи положения**  1. Настоящите правила определят:  1.1. условията за превключване от присъствено обучение към обучение в електронна среда от разстояние (ОЕСР), както и реда и начина на организацията и провеждането му през учебната 2020/2021 година в условията на COVID-19;  1.2. задължителни мерки за плавно преминаване от присъствено обучение към обучение в електронна среда от разстояние;  1.3. възможности за обучение на ученици с установен по-висок риск от COVID-19;  1.4. подкрепата за ученици, пропуснали присъствени учебни занятия.  2. Правилата се приемат с оглед осигуряване на:  2.1. бързо и плавно преминаване от присъствено обучение към обучение в електронна среда от разстояние;  2.2. непрекъснатост и ритмичност на обучението при карантиниране на ученик, на паралелка, на ученик със здравословни проблеми или от рискова група или пропуснал присъствени учебни занятия;  2.3. усвояване на знания и придобиване на компетентности по отделните учебни предмети без необходимост от преструктуриране на учебен материал при възстановяване на присъственото обучение;  2.4. възможност за преодоляване на пропуснат учебен материал;  2.5. допълнително (компенсаторно) обучение и подкрепа за учениците, пропуснали учебни занятия поради здравословни причини, в т. ч. и заради карантиниране;  2.6. непрекъснатост на оказваната на учениците подкрепа за личностно развитие.  3. Правилата за преминаване към обучение в електронна среда от разстояние са приложими за:  3.1. учениците от една паралелка, по решение на РЗИ – Хасково  а) в резултат на положителен PCR тест на ученик от паралелката.  3.2. учениците от няколко или всички паралелки в училището, поставени под карантина по решение на РЗИ – Хасково са;  3.3. учениците от отделни паралелки, в резултат на положителен PCR тест и отстраняване от работа на учител, преподаващ в повече от една паралелка, при осъществен близък контакт на учителя с учениците от повече паралелки;  3.4. учениците от училището при обявяване от компетентните органи в населеното място, региона или страната на извънредна обстановка или в случаите на извънредни и непредвидени обстоятелства в населеното място, региона или цялата страна;  3.5. ученик, който по здравословни причини отсъства до 30 дни, ако здравословното и физическото му състояние позволяват, има желание и разполага с необходимите технически и технологични възможности;  3.6. ученик, карантиниран по решение на РЗИ – Хасково в резултат на положителен PCR тест на член от домакинството му.  4. Учениците се завръщат обратно в училище и обучението им продължава в присъствена форма след отпадането на основанието за преминаване към обучение в електронна среда от разстояние:  4.1. след отпадането на карантината – за учениците по т. 3.1, 3.2, 3.3 и 3.6;  4.2. с изтичането на срока на извънредната обстановка или на извънредните и непредвидени обстоятелства – учениците по т. 3.4 ;  4.3. с изтичането на 30-дневния срок – за ученика по т. 3.5.  **Раздел II**  **Подготвителни мерки**  5. Определяне на Екип за подкрепа при осъществяването на обучение в електронна среда от разстояние, в който е включен учител по учебния предмет „Информационни технологии“  6. Разработване на алтернативни седмични разписания за прилагане в случаите, когато учениците от повече от една паралелка са поставени под карантина.  7. Определяне на различна продължителност на електронните уроци в зависимост от възрастта и уменията за саморегулация на учениците.  8. Изготвяне на списък със заместващи учители и на учители, които имат умения и възможности да осъществяват ОЕСР (в т.ч. студенти от висшите училища, обучавани за учители, пенсионирани учители, регистрирани в БТ и др.).  9. Събиране и изготвяне на база данни с актуални профили и имейли на учениците.  10. Определяне на учителите, които разполагат с техническа и технологична възможност, имат необходимите умения, позволява го нормативът им, попадат в рискова група и имат желание да се включат в реализацията на дистанционна форма на обучение и/или да предоставят обучение и/или консултации в електронна среда от разстояние.  11. Подаване към РУО на информация за учителите, които разполагат с техническа и технологична възможност, имат необходимите умения, позволява го нормативът им, попадат в рискова група и имат желание и може да се включат в реализацията на дистанционна форма на обучение.  12. Публикуване на интернет страницата на училището и запознаване на учениците с брошурата с препоръки за безопасна работа в [интернет](https://sacp.government.bg/sites/default/files/SafeNet_DAZD2020.pdf), (https://sacp.government.bg/sites/default/files/SafeNet\_DAZD2020.pdf) както и с Правилата за безопасност на децата и учениците в компютърната мрежа и с Препоръките относно безопасно провеждане на дистанционно обучение в онлайн среда.  **Раздел III**  **Задължителни мерки за преминаване от присъствено обучение към обучение в електронна среда от разстояние**  13. Обучението в електронна среда от разстояние се осъществява при осигурена защита на личните данни на учениците и на учителите и гарантирана сигурност на информацията в електронна среда.  14. След ориентирането в общите, познати и използвани платформи и приложения от страна учители и ученици, е избрана за цялото училище единна платформа Classroom за осъществяване на обучението в електронна среда от разстояние и комуникация.  15. При отчитане спецификата на конкретен учебен предмет, всички учители, преподаващи този учебен предмет в училището, може да използват единна платформа, която може да бъде различна от приетата платформа по т. 11.  16. Обучението в електронна среда от разстояние и комуникацията се осъществяват:  16.1. Редуване на синхронно и асинхронно ОЕСР (отсъствия се поставят само за часовете на синхронно ОЕСР);  16.2. Алтернативни начини, в т. ч. чрез предоставяне на материали на хартия (възможно е и оценяване)  **Възможните начини са:**  1. Синхронно ОЕСР (поставят се отсъствия и оценки)  2. Асинхронно ОЕСР (не се поставят отсъствия, но в процеса на оценяване се отчитат участието и ангажираността на ученика)  3. Редуване на синхронно и асинхронно ОЕСР (отсъствия се поставят само за часовете на синхронно ОЕСР)  4. Алтернативни начини, в т.ч. чрез предоставяне на материали на хартия (възможно е и оценяване)  **Раздел IV**  **Организация на обучение в електронна среда от разстояние**  17. Обучението в електронна среда от разстояние се осъществява от учителите в училището, в което се обучават учениците или от определените в списъка по т. 7 заместващи учители.  18. За учениците от паралелка, поставена под карантина, ОЕСР се осъществява по утвърденото седмично разписание за периода на карантината.  19. За учениците от няколко или всички паралелки в училището, поставени под карантина по решение на РЗИ – Хасково ОЕСР се осъществява по утвърденото седмично разписание за периода на карантината.  20. За учениците от отделни паралелки, поставени под карантина в резултат на положителен PCR тест и отстраняване от работа на учител, преподаващ в повече от една паралелка, ОЕСР се осъществява по утвърденото седмично разписание за периода на карантината. Ако реално са спазени задължителните мерки за ограничаване рисковете от разпространение на вируса и в процеса на обучение са изпълнени изискванията за носене на защитна маска на лицето/предпазен шлем и за физическа дистанция без осъществяван контакт, обучението на учениците от тези паралелки може да продължи присъствено в училище със заместващ учител.  21. Обучение в електронна среда от разстояние се организира и осъществява за учениците от училището по утвърденото седмично разписание за периода на обявена от компетентните органи в населеното място, региона или страната извънредна обстановка или в случаите на извънредни и непредвидени обстоятелства.  22. За ученик, поставен под карантина, поради положителен PCR на член от домакинството му, както и на ученик, отсъстващ по здравословни причини до 30 дни, без да се променя формата на обучение, която остава дневна, обучение в електронна среда от разстояние (компенсирано обучение) се организира, като:  22.1. съответният ученик може да се включи в уроци заедно със съучениците си от класа, но без да може да участва активно в урока;  22.2. ученикът не се оценява;  22.3. учителят взаимодейства само с учениците от реалната класна стая;  22.4. на съответния ученик се предоставят консултации и обща подкрепа за преодоляване на образователни дефицити, както и психологическа подкрепа.  23. Учителите организират и провеждат ОЕСР в рамките на уговорената продължителност на работното време, като при нормална продължителност на работното време за отчитане на деня като работен са необходими не по-малко от 5 астрономически часа работа, свързана с осъществяване на обучението, или не по-малко от 25 астрономически часа седмично (5 часа среднодневно) при работна седмица от 5 работни дни.  **Раздел V**  **Обучение на ученици с установен по-висок риск**  24. Обучение в различна от дневната присъствена форма е допустимо, когато:  24.1. е невъзможно за ученици по здравословни причини, които не им позволяват да посещават училище;  24.2. е нецелесъобразно за ученици, чиито родители/настойници са в рискова група за COVID-19 (напр. потвърден случай на COVID-19 в домакинството, контактни лица по месторабота и др.);  47.3. не е предпочетено от родителите/настойниците (напр. при потвърден случай на COVID-19 лице от училището и др.).  25. Обучението на ученици по т. 22 се организира и осъществява в самостоятелна, индивидуална или дистанционна форма.  26. Формата на обучение се избира от ученика и/или неговите родители при условията на чл. 12, ал. 2 на ЗПУО и чл. 89 от Правилника за дейността на училището.  27. Промяна на формата на обучение от дневна в самостоятелна, индивидуална или дистанционна може да се препоръчва от екипа за подкрепа за личностно развитие за ученик, който променя формата на обучение в случаите по чл. 112, ал. 5 от ЗПУО;  28. Преминаване на ученик в задължителна училищна възраст от дневна в самостоятелна, индивидуална или дистанционна се допуска:  28.1. при установени здравословни причини, удостоверени с медицински документ, издаден от съответната експертна лекарска комисия, че ученикът не може да се обучава в дневна форма (допустимо условие е за преминаване и в трите посочени форми);  В условията на COVID-19 здравословните причини, поради които ученик не може и не желае да посещава присъствена форма (в т.ч. и ако негов родител/настойник попада в рискова група), се удостоверяват или с медицински документ, издаден от съответната експертна лекарска комисия по реда на Закона за здравето, или за заболяванията, включени в Списък на заболявания при деца, при които се препоръчва различна от дневната форма на обучение, поради установен по-висок риск от СOVID-19 (Приложение № 1) - с етапна епикриза от лекаря специалист, проследяващ заболяването на лицето.  28.2. по семейни причини (избор на родителите – допустимо условие за преминаване в самостоятелна форма, желание да завърши срока/годината в други срокове – допустимо условие за преминаване в индивидуална форма, или трайно пребиваване със семейството на територията на друга държава – допустимо условие за преминаване в дистанционна форма на обучение за ученик I - XII. клас).  29. Преминаване към обучение в индивидуална форма е допустимо за ученици от I до XII клас, включително, при наличие поне на едно от изброените в т. 28 основания. Организация на обучение в индивидуална форма:  29.1. преминаването от обучение в дневна към обучение в индивидуална форма се допуска и по време на учебната година;  29.2. за преминаване от обучение в дневна към обучение в индивидуална форма, се подава заявление до директора на училището, като за малолетните е от името на родителите, за непълнолетните - от ученика със съгласието на родителите му, а за промяната директорът издава заповед;  29.3. обучението се осъществява по индивидуален учебен план и се организира по седмично разписание и график на учебните часове, утвърдени със заповед на директора;  29.4. обучението включва индивидуални учебни часове и текущо оценяване или изпити за определяне на срочна или годишна оценка;  29.5. в условията на COVID-19, когато ученикът не може да посещава училището, учебните часове се организират в домашни или болнични условия;  29.6. при необходимост училището предоставя на ученик, преминал към индивидуална форма на обучение консултации и обща подкрепа.  30. Преминаване към обучение в самостоятелна форма е допустимо за ученици от I до XII клас, включително, при наличие поне на едно от изброените в т. 28 основания. Организация на обучение в самостоятелна форма:  30.1. преминаването от обучение в дневна към обучение в самастоятелна форма се допуска и по време на учебната година и до 20 учебни дни преди изпитна сесия, определена в чл. 93, ал. 4 от Правилника за дейността на училището;  30.2. за преминаване от обучение в дневна към обучение в самостоятелна форма, се подава заявление до директора на училището, като за малолетните е от името на родителите, за непълнолетните - от ученика със съгласието на родителите му, а за промяната директорът издава заповед;  30.3. обучението се осъществява по избран от ученика училищен учебен план за дневна форма и се организира по седмично разписание и график на учебните часове, утвърдени със заповед на директора;  30.4. обучението включва самостоятелна подготовка и изпити за определяне на годишни оценки по учебните предмети от училищния учебен план;  30.5. изпитите по учебните предмети са организирани в редовни изпитни сесии в края на всеки учебен срок, чийто брой през учебната година е определен в чл. 93, ал. 5 и 6 от Правилника за дейността на училището.  31. Преминаване към обучение в дистанционна форма е допустимо за ученици от V до XII клас, включително, при наличие поне на едно от изброените в т. 28 основания. По изключение дистанционна форма се организира и за ученик от класовете от I до IV, включително, когато е на лечение в чужбина за период по-дълъг от 30 дни. Организация на обучение в дистанционна форма:  31.1. преминаването от обучение в дневна към обучение в дистанционна форма се допуска и по време на учебната година;  31.2. за преминаване от обучение в дневна към обучение в дистанционна форма, се подава заявление до директора на училището, като за малолетните е от името на родителите, за непълнолетните - от ученика със съгласието на родителите му, а за промяната директорът издава заповед;  31.3. обучението се осъществява чрез средствата на информационните и комуникационните технологии чрез синхронни часове;  31.4. при дистанционната форма, в условията на COVID-19, учебните часове покриват изцяло учебния план и ученикът се обучава в група с други ученици от същия клас от неговото или друго училище, като продължава да е ученик на училището, в което е записан, но обучаващите учители може да са учители от неговото или от друго училище;  31.5. за осъществяване на обучението всеки ученик ученикът самостоятелно си осигурява необходимите технически и технологични средства, за да разполага с интернет и с устройство, позволяващо му активно участие във виртуалната класна стая;  31.6. обучението включва дистанционни учебни часове, самоподготовка, текуща обратна връзка за резултатите и присъствени изпити за определяне на срочни или годишни оценки по учебните предмети от училищния учебен план;  31.7. обучението се отразява чрез вписване на отсъствия и текущи оценки в електронен дневник в училището, което осъществява дистанционното обучение, като достъп за четене на информацията от електронния дневник има и директорът на училището, в което е записан съответният ученик;  **Раздел VI**  **Подкрепа на ученици, пропуснали учебни занятия**  32. На ученици, страдащи от заболявания, които ги поставят в рискова група от COVID-19, се предоставя съпътстваща обща подкрепа в хода на учебната година под формата на консултации и допълнително обучение по отделни учебни предмети.  33. Консултациите и допълнителното обучение за преодоляване на образователни дефицити се осъществяват присъствено и/или в електронна среда от дистанция (ако е приложимо и в зависимост от конкретния случай, от класа, наличните техническите и технологичните възможности), като се използват възможностите на проекта „Подкрепа за успех“ по ОП НОИР.  34. На учениците се оказва и психологическа подкрепа, в т.ч. и от разстояние в електронна среда.  **Заключителни разпоредби**  § 1. Правилата са разработени съобразно вида на училището, наличните технически и технологични средства, спецификата на учебните предмети и учителите, които ги преподават и имат умения и възможности да осъществяват ОЕСР.  § 2. Правилата са разработени съгласно Насоките за работа на системата на училищното образование през учебната 2020/2021 година в условията на COVID-19.  § 3. Правилата са обсъдени от общото събрание на Професионална гимназия по електропромишленост и текстил "Захари Стоянов", приети са с Решение № 13, взето с Протокол № 10 / 02.09.2020 г. от заседание на Педагогическия съвет и са утвърдени със Заповед № 737 / 09.09.2020 г. на директора.  § 4. Правилата може да бъдат изменяне и допълвани по реда, по който е приет и утвърден настоящия документ.  § 5. След утвърждаването им със заповед на директора на училището, настоящите правила се публикуват на интернет страницата на училището и се свеждат до знанието на всички участници в образователния процес.  § 6. Правилата влизат в сила от 15.09.2020 г.  **Приложение № 1**  *Към т. 29.1*  **Списък на заболявания при деца, при които се препоръчва различна от дневната форма на обучение, поради установен по-висок риск от СOVID-19**  **I. Имунология**  Първични имунни дефицити при деца - над 200 вида.  Техният брой се променя всяка година.  **II. Детска кардиология**  1. Хемодинамично значими  Вродени сърдечни малформации (оперирани или неоперирани), които протичат със сърдечна недостатъчност (СН) или белодробна хипертония (БХ) и налагат прием на медикаменти:  - ВСМ с ляво-десен шънт  - цианотични ВСМ  - обструктивни ВСМ  - комплексни ВСМ  2. Болести на миокарда и перикарда (кардиомиопатии, миокардити), протичащи със СН  3. Ритъмно-проводни нарушения, налагащи медикаментозно лечение  4. Артериална хипертония - ІІ степен  Болестите са много и изявата и значимостта е различна. Обединяващите пунктове са:  - сърдечна недостатъчност  - белодробна хипертония  - артериална хипоксемия (сатурация под 85%)  - риск от внезапна смърт  - коморбидност с органна увреда  **III. Детска неврология**  Хроничните болести в детската неврология са свързани с парези, дискоординационен синдром, умствена изостаналост и епилепсия - ДЦП, дегенеративни/заболявания на нервната система.  При тези заболявания няма имунен дефицит и при COVID-19 би следвало поведението към тях да бъде както досега - индивидуално обучение или дистанционна форма (при възможност).  **IV. Детска ревматология**  1. Деца на кортикостероидна терапия в доза повече от 20 мг дневно или повече от 0,5 мг/кг/24 ч в период от повече от 4 седмици  2. Провеждане на пулс терапия с ендоксан в последните 6 месеца  3. Едновременно приемане на 2 или повече имуносупресивни медикамента  **V. Хронични ендокринологични заболявания**  1. Високостепенното затлъстяване с метаболитен синдром  2. Вродена надбъбречна хиперплазия сол-губеща форма и вирилизираща форма  3. Полиендокринопатии – автоимунни полиендокринни синдроми  4. Болест на Адисон  5. Новооткрити тиреотоксикози  **VI. Метаболитни и генетични заболявания**  1. Метаболитни заболявания от интоксикационен или енергиен тип - органични ацидурии, дефекти на урейния цикъл, нарушения в обмяната на мастните киселини, митохондриални болести, левциноза  2. Малформативни синдроми, асоциирани с имунен дефицит - синдром на Di George, Nijmegen breakage синдром  3. Пациенти със синдром на Prader-Willi, които са с екстремно затлъстяване, тежка мускулна хипотония, нарушен глюкозен толеранс или сънна апнея  4. Мукополизахаридози  **VII. Детска нефрология и хемодиализа**  1. Деца след бъбречна трансплантация  2. Деца с хронични гломерулопатии (нефротичен синдром, хроничен нефритен синдром, васкулити с бъбречно засягане и хемолитично-уремичен синдром на имуносупресивна терапия)  **VIII. Детска гастроентерология**  1. Болест на Крон  2. Улцерозен колит  3. Автоимунен хепатит  4. Деца на домашно парентерално хранене  5. Деца с трансплантиран черен дроб  **IX. Детска фтизиатрия**  1. Всички деца с активна форма на туберкулоза, без бацилооделяне - първите 2 месеца  2. Всички деца с активна форма на туберкулоза, с бацилооделяне - до трайно обезбациляване  3. Деца с тежки форми на туберкулоза (туберкулозен менингит) до редуциране на неврологичната симптоматика и обезбациляване  4. Всички хематогенно-десиминирани форми - до нормализиране на рентгеноморфологичните промени и обезбациляване  **X. Детска онкохематология**  1. Всички злокачествени заболявания по време на активна химио- и/или лъчетерапия  2. Всички пациенти след трансплантация на хемопоетични стволови клетки (костен мозък)  3. Всички хематологични заболявания, на лечение с кортикостероиди и/или имуносупресивни медикаменти  4. Всички деца с хронични хемолитични анемии  **XI. Детска пулмология**  1. Муковисцидоза  2. Тежка и неконтролирана бронхиална астма  3. Деца, предложени за белодробна трансплантация и деца с трансплантиран бял дроб  4. Вродени аномалии на дихателната система, протичащи с чести и тежки екзацербации  5. Деца с бронхиектазии с тежък клиничен ход на заболяването  6. Доказан тежък дефицит на алфа-1 антитрипсин  7. Тежки форми на фарингеална обструкция с клиника на сънна апнея  8. Всички хронични белодробни заболявания със значими промени във ФИД, хипоксемия, кислородозависимост  **XII. Детска гръдна хирургия**  1. Деца след оперативни торакални интервенции  **XIII. Детска офталмология**  1. Неинфекциозен увеит, най-често асоцииран с ювенилен хроничен артрит  Като потенциално застрашени от тежко протичане на COVID-19 са деца с компрометиран имунитет (с вроден или придобит имунен дефицит; с онкологични заболявания, особено след химио- и лъчетерапия; тези на лечение със системни кортикостероиди и цитостатици и т.н.). Вниманието трябва да е насочено и към децата със системни заболявания на съединителната тъкан, които са извън ремисия.  Според публикувани проучвания основните симптоми на COVID-19 при децата са висока температура, кашлица, диария и повръщане, поради което при хронично болни деца с увреждане на дихателната и на гастроинтестиналната система рискът от възникване на усложнения след COVID-19 е реален.  Важна е и групата на всички деца с хронични заболявания в тежка форма и декомпенсирано състояние, като те могат да обхващат различни органи и системи.  Предвид гореизложеното при преценка на лекуващ или проследяващ лекар форма на обучение, различна от дневната, може да се препоръча и за деца с други заболявания, които не са посочени в списъка.  От медицинска гледна точка препоръка/решение за провеждане на форма на обучение, различна от дневната, при деца с хронични заболявания трябва да се взема индивидуално за всяко дете от лекар специалист, провеждащ наблюдението на съответното дете, според тежестта и хода на протичане на конкретното заболяване, а при необходимост и след консултация с психолог. За целта е необходимо да се предостави в учебното заведение етапна епикриза от проследяващия лекар специалист за доказване на заболяването и текущия му статус с определяне риска от присъствено обучение и препоръка за провеждане на дистанционно обучение за конкретен период от време.  По отношение на родители/настойници с риск от тежко протичане на COVID-19 следва да се имат предвид следните придружаващи заболявания: захарен диабет, артериална хипертония, хронично белодробно заболяване, онкологични заболявания, както и всяко заболяване, водещо до компрометиране на имунитета или хронични заболявания в тежка форма и декомпенсирано състояние, като те могат да обхващат различни органи и системи.  В тези случаи препоръка за провеждане на дистанционна форма на обучение при дете на родител/настойник с хронично заболяване поради риск от тежко протичане при родителя/настойника трябва да се издаде от проследяващия лекар специалист за конкретен период от време.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *Препоръките съобразно посочените заболявания подлежат на периодична актуализация на базата на публикувани от водещи световни и европейски институции и организации достоверни медицински данни.*  **Директор**:  Соня Георгиева Илиева ......................  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Важно!** Документът може да бъде допълван и променян, когато бъде оценена необходимостта от това. |
| Запознати със съдържанието на правилата:     |  |  |  |  | | --- | --- | --- | --- | | *№ по ред* | *Име и фамилия* | *Заемана длъжност* | *Подпис на лицето* | | 1 | Боян Трендафилов Лилянов | Старши учител, общообразователен учебен предмет в гимназиален етап |  | | 2 | Валентина Иванова Тодорова | Старши учител, теоретично обучение |  | | 3 |  | Старши учител, общообразователен учебен предмет в гимназиален етап |  | | 4 | Галина Петрова Стоянова | Учител, общообразователен учебен предмет в гимназиален етап |  | | 5 | Дияна Господинова Кръстева | Старши учител, общообразователен учебен предмет в гимназиален етап |  | | 6 | Елена Любомирова Стефанова | Учител, общообразователен учебен предмет в гимназиален етап |  | | 7 | Йоланда Вълова Грозева | Старши учител, практическо обучение |  | | 8 | Костадин Йорданов Кирчев | Старши учител, практическо обучение |  | | 9 | Красимир Желязков Желязков | Старши учител, общообразователен учебен предмет в гимназиален етап |  | | 10 | Мария Върбанова Митева | Старши учител, общообразователен учебен предмет в гимназиален етап |  | | 11 | Мария Димитрова Огнева | Старши учител, теоретично обучение |  | | 12 | Мария Тилчева Тодорова-Господинова | Старши учител, теоретично обучение |  | | 13 | Надежда Иванова Карамфилова | Старши учител, общообразователен учебен предмет в гимназиален етап |  | | 14 | Петър Миронов Машев | Старши учител, практическо обучение |  | | 15 | Петя Иванова Тодорова | Старши учител, общообразователен учебен предмет в гимназиален етап |  | | 16 | Ралица Стефанова Виделова | Учител, общообразователен учебен предмет в гимназиален етап |  | | 17 | Рена Харизанова Събева | Старши учител, общообразователен учебен предмет в гимназиален етап |  | | 18 | Светлана Николова Ангелова | Заместник-директор, учебна дейност |  | | 19 | Татяна Митева Милкова | Учител, теоретично обучение |  | | 20 | Теменужка Радева Димитрова-Машева | Старши учител, теоретично обучение |  | |